b'\n_START_ARTICLE_\nZvonimir Majdak\n_START_SECTION_\n\xc5\xbdivotopis\n_START_PARAGRAPH_\nZvonimir Majdak ro\xc4\x91en je u Zrinskoj kod Grubi\xc5\xa1noga Polja 1938. godine. Gimnaziju je polazio u Virovitici. U Zagrebu je studirao knji\xc5\xbeevnost, a kao vrlo mlad pjesnik javio se u svoje doba popularnom lirikom u knjigama Tip na zelenoj livadi i Ukleti motociklist._NEWLINE_Sredi\xc5\xa1nji Majdakov interes bila je proza u kojoj je ostvario veliki opus objaviv\xc5\xa1i tridesetak romana. Po njegovim romanima ili scenarijima snimljeno je 9 filmova.'